வரிசையில் நிற்கிறார்கள்.. செஞ்சோலை

வரிசையில் நிற்கிறார்கள்.. செஞ்சோலை வித்யாசாகர் வரிசையில் நிற்கிறார்கள் வாழ்வை தொலைக்கிறார்கள்!.. செஞ்சோலை மறக்கும் வரை ஓயாதீர் உறவுகளே! ! 01.! வரிசையில் நிற்கிறார்கள்; வாழ்வை தொலைக்கிறார்கள்!  'விடையிராதா! நீண்ட கேள்விகளால்! நிறைகிறது -! எதற்கெதற்காகவோ காத்திருக்கிற மனசு..! 'நீண்ட பாலை நிலங்களில்! காய்ந்த புற்களை போல்! தொலைத்திட்ட ஆசைகள்! மரணத்தை மட்டும் மிச்சம் வைத்துக் கொண்டு! எல்லாவற்றிற்குமாகவும்; காத்திருக்கவே செய்கிறது..! 'வருடத்தில் பூக்கும்! வளைகுடாவின் பசுமையை போலன்றியும்! வருடங்களிரண்டில் பார்த்து வந்த குடும்பத்து முகங்கள்! தூரத்தின் இடைவெளியில் -! சிக்கிக் கொண்ட பாரங்களாகவே கனக்கின்றன..! 'எரிக்கும் வெயில்; வலிக்கும் குளிர்! கண் அடைக்கும் மனற் காற்று! எல்லாம் கடந்தும் -! உறவுகளின் நினைவுகளில் வலிக்கும்; வலி! தீர வதையன்றி வேறில்லை..! 'சான்றிதழ் தூக்கிக் கொண்டு ஏறி இறங்கிய படிகள்,! வெளிநாட்டில் வேலை கிடைத்துவிட்டதென வெடித்துச் சிரித்த சிரிப்பு,! விமானத்திலிருந்து இறங்கிய பின் வாங்கிய முதல் சம்பளம்,! இவை எல்லாவற்றையும் ஈடுகட்ட! கண்ணீர்தான்! கண்ணீர்தான் மிச்சமாகுமென! அன்று தெரியவில்லை -! முடிகொட்டி! வாழ்க்கை மொட்டையாகி! கிழவனென்று பட்டம் சுமந்து ஊர்செல்கையில்! மிக நன்றாகவே தெரிகிறது;! 'தெரிந்து மட்டுமென்ன செய்ய! அதோ எனை சுமந்து வந்த விமானம் திரும்பி செல்கையில்! இங்கிருந்து நிறைய பேரை -! ஏற்றிக் கொண்டு தான் செல்கிறது; அதே வதை நோக்கி! 02.! செஞ்சோலை மறக்கும் வரை; ஓயாதீர் உறவுகளே!  செஞ்சோலை தெருவெல்லாம்! புத்தகப்பையும் பிணமும் கனக்கிறதே;! தமிழ் படித்த சிறுமியின் குரல்! சப்தம் தொலைத்து கிடக்கிறதே;! பூத்துக்குலுங்கிய பிள்ளைகளெல்லாம்! மரண வாசலில் வீழ்ந்து துடிக்கிறதே;! மறக்க இயலா மரணச் சூட்டின் -! மண்டியிடவைத்து அவன் சுட்ட வெடி சப்தத்தின் -! சற்றும் மனிதம்பாரா எம் குலமழித்த வெறியில் -! முளைத்தெழு உறவுகளே;! அடிப்பவனை மன்னிக்கலாம்! அவனே திருப்பி அடிபானெனில் - திருப்பி அடித்தவனை! திருப்பி அடிக்கும் வரை! அவன் வருந்தி திருந்தும் வரை மன்னிக்காதே! மடையுடைத்த வெள்ளமென பொங்கியெழு உறவுகளே;! செத்தவன் செத்தவளெல்லாம் வெறும்! சுப்பனும் குப்பனுமல்ல;! எம் விடுதலையை 'உயிர்விடும் வரை காத்த வீரர்கள் -! அவர் உறைந்த மண்ணில் மீண்டும்! புடைசூழ் படையென திரண்டு நில் உறவுகளே;! தோளிலிட்ட மாலை வாடும் சூட்டிற்குமுன்! தாலி பறித்தவன் சிங்களவன் -! அவன் பொட்டில் அரைந்து சொல் - எம்! விடுதலை எத்தனை வலிதென்று; எம்! சுதந்திர தேசம் எம் லட்சியமென்று! இணைந்து வாழும் வேடம் பூண்டு! இரந்து நிற்கும் கயவனின் கூட்டம்,! தூக்கிக் காட்டிய வெள்ளை கொடியை! தட்டிவிட்டு; சுட்ட அதர்ம வர்க்கம்,! இரண்டாம் தர இடம் தந்தே எமை! மரணம் வரை மண்டியிட செயும் மதப்பை! ஆணவத்தை -! தகர்த்தெறிய புறப்படு உறவுகளே;! உயிர் பறிக்கும் கழுகுகளுக்கு! குழந்தையின் கண்ணீரெப்படி புரியும்?! உயிர் பறித்து! ஆடை களைந்து! நிர்வாணம் ரசித்து! பிணத்தை புணரும் ஜாதிக்கு; புனிதம் எப்படி புரியும்?! உயிர்துடிப்பின் சப்தம் அடங்கும் முன்! உறவுகளை சுட்டெறிந்த வஞ்சகனுக்கு - நாம்! வாழ்ந்து படைத்த சரித்திரம் மண்ணெனப் பட்டதோ???! மாண்டவரெல்லாம் ஆண்டவரென்பதை! கத்தி கதறி ஓலமிட்டு மரணம் நெருங்கிய! ஒவ்வொரு பிஞ்சுகளின் அழுகையும் -! காற்றில் ஒலியில் காலத்தின் தலையெழுத்தினில்! எழுதிவிட்டே தன் இறுதி மூச்சினை நிறுத்தியிருக்குமென! வெகு விரைவில் பறக்கும் புலிக்கொடி! எதிரியின் செவிட்டில் அரைந்து சொல்லும்! அன்று அடங்கும்! எம் வீரர்களின் -! அந்த செஞ்சோலை பிஞ்சுகளின் ஆத்மாக்கள்! அதுவரை ஓயாதீர் உறவுகளே